

R E P U B L I K A H R V A T S K A

 DUBROVAČKO-NERETVANSKA ŽUPANIJA

GRAD DUBROVNIK

**PRAVILNIK O DODJELAMA POTPORA MALE VRIJEDNOSTI ŽENAMA**

**PODUZETNICAMA NA PODRUČJU GRADA DUBROVNIKA**

Dubrovnik, srpanj 2025.

**OPĆE ODREDBE**

Članak 1.

Svrha Pravilnika o dodjelama potpora male vrijednosti ženama poduzetnicama na području Grada Dubrovnika (dalje: **Pravilnik**) je jačanje poduzetničkog potencijala žena u poduzetništvu, kao i poticanje samozapošljavanja žena i ostvarivanje rodne ravnopravnosti kroz ekonomsko osnaživanje žena na području Grada Dubrovnika (dalje: **Grad**).

Temeljna načela iz stavka 1. ovog članka Pravilnika u skladu su sa Europskom poveljom o ravnopravnosti spolova na lokalnoj razini koju Odluku o pristupanju Grada Dubrovnika Europskoj povelji o ravnopravnosti spolova na lokalnoj razini je donijelo Gradsko vijeće Grada Dubrovnika dana 28. svibnja 2018. godine („Službeni glasnik Grada Dubrovnika br: 12/18).

Potpore koje se odobravaju i dodjeljuju temeljem ovog Pravilnika te Programa poticanja razvoja obrta, malog i srednjeg poduzetništva Grada Dubrovnika („Službeni glasnik Grada Dubrovnika br:\_\_\_ ), smatraju se potporama male vrijednosti (dalje: **potpore**) sukladno pravilima Uredbe komisije (EU) br. 2023/2831 od 13. prosinca 2023. godine o primjeni članaka 107. i 108. Ugovora o funkcioniranju Europske unije na *de minimis* potpore (Službeni list Europske unije L 2023/2831, 15.12.2023, dalje: **Uredba**).

Sukladno članku 1. Uredbe ovaj Pravilnik se ne može primijeniti na potpore koje se dodjeljuju poduzetnicama:

a)    koji se bave primarnom proizvodnjom proizvoda ribarstva i akvakulture;

b)    koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;

c)    u primarnoj proizvodnji poljoprivrednih proizvoda;

 d) u sektoru prerade i stavljanja na tržište poljoprivrednih proizvoda u jednom od sljedećih slučajeva:

- ako se iznos potpore utvrđuje na temelju cijene ili količine tih proizvoda koji su kupljeni

 od primarnih proizvođača ili koje dotični poduzetnici stavljaju na tržište;

- ako su potpore uvjetovane njihovim djelomičnim ili potpunim prenošenjem na

 primarne proizvođače;

 e) za djelatnosti povezane s izvozom u treće zemlje ili države članice, odnosno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;

 f) koje uvjetuju upotrebu domaćih proizvoda ili usluga umjesto uvoznih.

Ako poduzetnica djeluje i u jednom od sektora navedenim u stavku 4. ovog članka, točkama (a), (b), (c) ili (d) i u jednom ili više sektora obuhvaćenih područjem primjene Uredbe ili obavlja druge djelatnosti obuhvaćene područjem primjene Uredbe, Uredba se primjenjuje na potpore dodijeljene u vezi s tim drugim sektorima ili djelatnostima, uz uvjet da dotična država članica osigura, na primjeren način, na primjer razdvajanjem djelatnosti ili troškova, da djelatnosti u sektorima koji su isključeni iz područja primjene Uredbe ne ostvaruju korist od de *minimis* potpore dodijeljene na temelju Uredbe.

Članak 2.

Potpore se dodjeljuju jednoj poduzetnici.

Pojmom „jedan poduzetnik” sukladno Uredbi obuhvaćena su sva poduzeća koja su najmanje u jednom od sljedećih međusobnih odnosa:

a)    jedno poduzeće ima većinu glasačkih prava dioničara ili članova u drugom poduzeću;

b)    jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;

c)    jedno poduzeće ima pravo ostvarivati vladajući utjecaj na drugo poduzeće na temelju ugovora sklopljenog s tim poduzećem ili na temelju odredbe njegova osnivačkog akta ili statuta;

d) jedno poduzeće koje je dioničar ili član u drugom poduzeću, samo kontrolira većinu glasačkih prava dioničara ili glasačkih prava članova u tom poduzeću u dogovoru s drugim dioničarima ili članovima tog poduzeća.

Poduzeća koja su u bilo kojem od navedenih odnosa iz stavka 2. ovog članka sa preko jednog ili više drugih poduzeća (povezana poduzeća) smatraju se jednim poduzetnikom.

Temeljem Uredbe maksimalan iznos svih potpora male vrijednosti koje jednoj poduzetnci mogu biti dodijeljene tijekom zadnjeg trogodišnjeg razdoblja, uključujući i potporu dodijeljenu temeljem ovog Pravilnika, ne smiju premašiti iznos od **300.000 EUR-a** neovisno o razini davatelja i vrsti instrumenata dodjele potpore male vrijednosti.

De minimis potpora se smatra dodijeljenom u trenutku kada poduzetnica stekne zakonsko pravo na primanje potpore, neovisno o datumu isplate predmetne potpore.

Članak 3.

Ovim Pravilnikom između ostalog propisuju se prihvatljivi prijavitelji, uvjeti i kriteriji za podnošenje prijave, namjena i iznos sredstva, postupak provedbe javnog poziva, postupak podnošenja prijave, odobravanje potpore, obveze korisnica potpore, kontrola korisnika i isplaćenih sredstava potpore.

Sredstva potpore male vrijednosti na temelju ovog Pravilnika su bespovratna sredstva i godišnje se osiguravaju u Proračunu Grada Dubrovnika sukladno raspoloživim sredstvima.

U svrhu realizacije ovog Pravilnika, Grad Dubrovnik uspostaviti će suradnju sa Hrvatskom gospodarskom komorom – Županijskom komorom Dubrovnik, kao i drugim subjektima koji promiču razvoj poduzetništva žena, sve po potrebi.

**PRIHVATLJIVE PRIJAVITELJICE POTPORE I UVJETI ZA PODNOŠENJE PRIJAVE**

Članak 4.

Korisnice potpora u smislu ovog Pravilnika su prihvatljive prijaviteljice - subjekti malog gospodarstva (mikro i mali te srednji poduzetnici) koje su fizičke i pravne osobe (registrirani kao zadruge, OPG-ovi, obrti, trgovačka društva, d.o.o. i j.d.o.o.) u 100% privatnom vlasništvu s registriranim sjedištem na području Grada Dubrovnika koje samostalno i trajno obavljaju dopuštene djelatnosti radi ostvarivanja dobiti odnosno dohotka na tržištu, a utvrđene prema kriterijima propisanim Zakonom o poticanju razvoja malog gospodarstva („Narodne novine“, broj 29/02, 63/07, 53/12, 56/13 i 121/16). Potpore male vrijednosti dodjeljivat će se navedenim subjektima malog gospodarstva u obliku bespovratnih sredstava kao nadopuna privatnom financiranju.

Prijaviteljice trebaju poslovati i imati registrirano sjedište ili podružnicu na području Grada, a obrtnici i fizičke osobe i prebivalište. Ukoliko Prijaviteljica obavlja gospodarsku djelatnost i izvan područja Grada, potpora se može koristiti samo za gospodarsku djelatnost na području Grada organiziranu kroz posebnu poslovnu jedinicu i odvojeno knjigovodstvo.

Potpora se dodjeljuje godišnje (zasebno za svaku godinu) i to kao bespovratna sredstva za provedbu sufinanciranja ženskog poduzetništva putem javnog poziva te u skladu s Programom poticanja razvoja obrta, malog i srednjeg poduzetništva Grada Dubrovnika ( “Službeni glasnik Grada Dubrovnika broj:\_\_\_). Financijska sredstva potrebna za provedbu ovog Pravilnika osiguravaju se u Proračunu Grada Dubrovnika u upravnom odjelu nadležnom za gospodarstvo.

Prihvatljive prijaviteljice u smislu ovog Pravilnika su državljanke  Republike  Hrvatske, koje u svom vlasništvu (50% i više) imaju poslovni subjekt i koje:

―   pozitivno  posluju  (sa  izuzetkom  gospodarskih  subjekata  koji  su  započeli  s poslovanjem u prethodnoj i tekućoj godini);

―   imaju registrirano sjedište ili podružnicu na odručju Grada, a obtnici i fizičke osobe i prebivalište;

―   imaju  najmanje  jednog  zaposlenog  na  neodređeno  vrijeme  (samo  vlasnica  ili

 jedan zaposleni);

―   nemaju evidentiran dug po osnovi javnih davanja o kojima službenu evidenciju vodi Porezna uprava;

―   nemaju evidentiran dug prema Gradu Dubrovniku;

―  posluju u skladu s odredbama Uredbe;

―  imaju u cijelosti namjenski iskorištene dodijeljene potpore male vrijednosti i dostavile su izvješće o ostvarenju učinaka izvršenog ulaganja za potpore dodijeljene u prethodne dvije godine (ako su iste dobile);

―   koji nisu za istu namjenu i trošak u tekućoj godini dobili potporu iz drugih javnih izvora ( npr. iz državnog, županijskog proračuna i sl.).

Ispunjavanje uvjeta iz prethodnog stavka ovog članka dokazuje se dostavom obvezne dokumentacije propisane člankom 9. ovog Pravilnika.

**IZNOS SREDSTAVA I INTENZITET POTPORE**

Članak 5.

Jedna poduzetnica godišnje može podnijeti samo jednu prijavu za jednu ili više namjena iz članka 6. Pravilnika s tim da pojedinačni iznos potpore može iznositi najviše do 2.000 EUR-a.

Intenzitet potpore je do 100% prihvatljivih troškova, do razine maksimalnog iznosa navedenog u stavku prvom ovog članka.

**NAMJENA, PRIHVATLJIVI I NEPRIHVATLJIVI TROŠKOVI/AKTIVNOSTI**

Članak 6.

Prihvatljivi su troškovi po definiranim aktivnostima, nastali od 1. siječnja unutar tekuće godine javnog poziva.

Ovim Pravilnikom odobravaju se sredstva potpore za sljedeće poslovne aktivnosti:

**KATEGORIJA I.   – inicijalni troškovi**

―      opremanje poslovnog prostora;

―      izradu poslovnog plana i konzultantske usluge;

―      izrada web stranice;

―      sufinanciranje troškova čuvanja djece poduzetnicama početnicama;

**KATEGORIJA II.  – inovacije uvedene u poslovne postupke**

―      razvoj novog proizvoda ili usluge;

―  ulaganje u projekte ženskog poduzetništva sa svrhom tehnološkog unaprjeđenja

 (kupnja novih strojeva ili opreme kojima će se unaprijediti poslovanje);

―      predstavljanje inovacija i novih proizvoda;

―      međunarodnu gospodarsku aktivnost (sajmovi, delegacije);

―      nastupi na specijaliziranim sajmovima;

―      marketing i novi softver;

―      edukacija/stručno osposobljavanje nužno za nastavak/poboljšanje aktivnosti;

 ―   uvođenje i stjecanje: normi za usluge; planskih normi; sigurnosnih normi;  normi za

 uporabu; proizvodnih normi; normi za isporuku; normi za mjerenje; normi za kvalitetu

 materijala; normi za procedure; normi za ispitivanje i testiranje; normi za objašnjenje

 i simbole; terminoloških normi; deklaracijskih normi; CE oznaka;

―     pravo uporabe znaka Hrvatska kvaliteta, Izvorno hrvatsko i Hrvatski otočni proizvod.

**Poslovne aktivnosti se provode kroz sljedeće mjere i to za:**

―      uređenje unutarnjeg poslovnog prostora/radionice;

―      nabavu opreme, alata i inventara;

―      nabavu novih  tehnologija  (strojevi,  postrojenja  i  oprema  za  proizvodnju, obradu

 i  preradu; mjerni i kontrolni uređaji i instrumenti);

―      izradu poslovnog plana i konzultantske usluge za odobravanje kredita i jamstva;

―      poduzetničku izobrazbu;

―      troškove izrade web stranice;

―   poduzetnicama početnicama  (do 1 godine  poslovanja)  sufinancirati  će  se  troškovi

 čuvanja  djece u 75%-tnom  iznosu  cijene  vrtića,  troškova  odgajateljice  i  cijene

 produženog  boravka  u  školi,  za  razdoblje  od  jedne  godine,  a  najviše  do 2.000

 EUR-a.

**Troškovi koji nisu prihvatljivi i koji se neće uzimati u obzir su sljedeći:**

―      porez na dodanu vrijednost bez obzira da li je poduzetnik u sustavu PDV-a ili nije;

―   koji su nastali prije početka tekuće godine u kojoj se provodi Javni poziv;

―      potrošni materijal, nabava/kupovina/najam/leasing vozila i pokretnih strojeva;

―      troškovi studija;

―      osnivački kapital;

―      troškovi održavanja i mjesečnog najma poslovnog prostora;

―      oglašavanje (emitiranje na TV-u, radio postajama, objave u tisku);

―      reprezentacije, službena putovanja (dnevnice, prijevoz, hotel i sl.);

―  troškovi vlastitog rada;

--- bankovni troškovi, troškovi jamstava;

--- reprogram i refinanciranje postojećih kredita;

--- pristojbe i naknade;

--- troškovi amortizacije.

**POSTUPAK PROVEDBE JAVNOG POZIVA**

Članak 7.

Prijaviteljice iz članka 4. ovog Pravilnika pravo na potporu ostvaruju putem Javnog poziva.

Javni poziv za dodjelu potpora male vrijednosti za namjene iz članka 6. ovog Pravilnika raspisuje gradonačelnik, a postupak priprema, vodi i kontrolira upravni odjel Grada Dubrovnika nadležan za gospodarstvo.

Javni poziv za dodjelu potpora male vrijednosti traje 20 (slovima: dvadeset) kalendarskih dana od prvog sljedećeg dana od dana objave na službenim stranicama Grada Dubrovnika.

Javni poziv može se objaviti i u tiskanom tjedniku kao i na stranicama Hrvatske gospodarske komore – Županijske komore Dubrovnik.

Grad Dubrovnik zadržava pravo bez obrazloženja zatvoriti, obustaviti ili poništiti javni poziv i prije donošenja Odluke o odabiru i dodjeli sredstava potpora male vrijednosti ženama poduzetnicama na području Grada Dubrovnika bez odgovornosti prema podnositeljicama prijava.

Grad ne sudjeluje u ugovaranju poslovnih odnosa prijaviteljica i ostalih sudionika u provedbi projekta te ne može:

1. sudjelovati/posredovati u njihovom rješavanju,
2. niti snositi posljedice u sporovima i potraživanjima koji/koja u tim odnosima mogu nastati.

Članak 8.

Postupak u svezi dodjeljivanja potpora sukladno ovom Pravilniku obavlja Povjerenstvo za dodjelu potpora male vrijednosti ženama poduzetnicama na području Grada Dubrovnika (dalje: **Povjerenstvo**), koje se sastoji od pet članova (predsjednika i četiri člana), koje svojim zaključkom imenuje gradonačelnik Grada na prijedlog upravnog odjela Grada Dubrovnika nadležnog za gospodarstvo.

Dva člana Povjerenstva čine predstavnici Hrvatske gospodarske komore – Županijske komore Dubrovnik.

Povjerenstvo prestaje s radom nakon provedenog postupka dodjele potpora. Članovi Povjerenstva ne primaju nikakvu naknadu za sudjelovanje u postupku.

**PODNOŠENJE PRIJAVE**

Članak 9.

Sastavni dio ovog Pravilnika čini šest priloga (obrazaca) koje su prijaviteljice obvezne popuniti i priložiti uz svoje prijave. Isti se mogu preuzeti sa službenih stranica Grada, a to su:

Prilog 1.: Prijavni obrazac,

Prilog 2.: Izjava podnositeljice prijave,

Prilog 3.: Zahtjev za isplatom bespovratnih sredstava potpore male vrijednosti,

Prilog 4.: Izjava o davanju suglasnosti za prikupljanje i obradu podataka,

Prilog 5.: Izjava o korištenim potporama male vrijednosti,

Prilog 6.: Izjava o nepostojanju dvostrukog financiranja.

Pored navedenih dokumenata iz stavka 1. ovog članka prijava na Javni poziv mora sadržavati sljedeću obveznu dokumentaciju i to ovisno o pravnom  obliku  registracije subjekta:

DOKUMENTACIJA ZA TRGOVAČKA DRUŠTVA

1. preslika  rješenja o upisu u  sudski  registar  ili  izvadak  iz  sudskog  registra, odnosno ako ima više osnivača društveni ugovor u kojem se vidi struktura vlasništva (min 50% vlasništvo žene);
2. potvrda nadležne porezne uprave u nepostojanju duga po osnovi javnih davanja ne starija od 14 dana od dana podnošenja prijave;
3. potvrda Grada Dubrovnika da nema dugovanja ne starija od 14 dana od dana podnošenja prijave;
4. preslika  kompletnog Godišnjeg  financijskog  izvještaja  (GFI)  za prethodne tri poslovne godine;
5. predugovori/ponude/predračuni/troškovnici za namjene za koje se traže sredstva potpore ne stariji od početka tekuće godine provedbe Javnog poziva;
6. potvrda o podacima u matičnoj evidenciji Hrvatskog zavoda za mirovinsko osiguranje o stažu za sve zaposlenike.

 DOKUMENTACIJA ZA OBRTE

1. preslika  obrtnice  (ako  je  zajednički  obrt  treba  dostaviti  i  presliku  ugovora  obrta iz kojeg se vidi struktura vlasništva, min 50% vlasništvo žene) i neslužbeni izvod iz Obrtnog registra;
2. potvrda nadležne porezne uprave u nepostojanju duga po osnovi javnih davanja ne starija od 14 dana od dana podnošenja prijave;
3. potvrda Grada Dubrovnika da nema dugovanja ne starija od 14 dana od dana podnošenja prijave;
4. obrti koji posluju u sustavu poreza na dohodak dostavljaju presliku ovjerene Prijave poreza na dohodak za prethodnu godinu;
5. obrti  koji  posluju  u  sustavu  poreza  na  dobit  dostavljaju  presliku  kompletnog Godišnjeg financijskog izvještaja (GFI) za prethodne tri poslovne godine potvrđen od FINA-e, a obrti koji posluju u sustavu poreza na dohodak dostavljaju presliku ovjerene Prijave poreza na dohodak za prethodne tri poslovne godine;
6. predugovori/ponude/predračuni/troškovnici za namjene za koje se traže sredstva potpore ne stariji od početka tekuće godine provedbe javnog poziva;
7. potvrda o podacima u matičnoj evidenciji Hrvatskog zavoda za mirovinsko osiguranje o stažu za sve zaposlenike.

 DOKUMENTACIJA ZA OPG

1. preslik potvrde Državne uprave o registraciji OPG-a;
2. potvrda nadležne porezne uprave u nepostojanju duga po osnovi javnih davanja ne starija od 14 dana od dana podnošenja prijave;
3. potvrda Grada Dubrovnika da nema dugovanja ne starija od 14 dana od dana podnošenja prijave;
4. presliku ovjerene Prijave poreza na dohodak za prethodne tri poslovne godine;
5. predugovori/ponude/predračuni/troškovnici za namjene za koje se traže sredstva potpore ne stariji od početka tekuće godine provedbe javnog poziva;
6. potvrda o podacima u matičnoj evidenciji Hrvatskog zavoda za mirovinsko osiguranje o stažu za sve zaposlenike.

Prijaviteljice mogu dostaviti i dopunsku dokumentaciju za potrebe bodovanja po kriterijima ocjenjivanja prednosti za dodjelu sredstava potpore:

―      rješenje nadležnog tijela o utvrđenoj invalidnosti vlasnice i/ili njenog djeteta i/ili

 zaposlenika.

Dokumentacija se može podnjeti u izvorniku ili preslici. Ukoliko ocjeni da je to potrebno, Povjerenstvo može tražiti nadopunu dokumentacije u slučaju kad predmetna prijava nije do kraja jasna, odnosno zadržava pravo provjere i uvida na terenu svih kriterija o kojima ovisi odobravanje potpore kao i eventualno traženje originalne ili druge dokumnetacijena uvid.

Podnošenjem prijave podnositeljice ujedno daju suglasnost za prikupljanje i obradu njihovih osobnih podataka te objavu na internetskim stranicama Grada Dubrovnika, sve u svrhu prijave na javni poziv i ostvarenja sredstava potpore malih vrijednosti radi koje se podaci prikupljaju kao i prosljeđivanju istih Ministarstvu financija. Grad se obvezuje štititi osobne podatke građana u skladu s važećim propisima koji uređuju područje zaštite osobnih podataka. Svi osobni podaci prikupljeni i obrađeni temeljem ovog poziva prikupljaju se i obrađuju u svrhu provedbe poziva i informiranja javnosti, u skladu s propisima koji uređuju zaštitu osobnih podataka, odnosno samo u nužnom opsegu za ostvarenje svrhe iz prijave, a sve sukladno Uredbi (EU) 2016/679 Europskog parlamenta i Vijeća od 27. travnja 2016. godine i Zakonu o provedbi Opće uredbe o zaštiti podataka („Narodne novine“ broj 42/18). Obveza povjerljivosti ne odnosi se na podatke koje je Grad dužan javno objaviti radi poštivanja načela transparentnosti u provedbi poziva i u skladu sa pravom na pristup informacijama (članak 10. Zakona o pravu na pristup informacijama,„Narodne novine“ broj 25/13, 85/15 i 69/22.).

Prijave se u zadanom roku dostavljaju putem pošte preporučenom pošiljkom na adresu **Grad Dubrovnik, Pred dvorom 1, 20000 Dubrovnik** ili sedonose osobno u zatvorenoj koverti u pisarnicu Grada, Gundulićeva poljana 6, Dubrovnik. Na koverti treba pisati: „Povjerenstvo za dodjelu potpora male vrijednosti ženama poduzetnicama na području Grada Dubrovnika, NE OTVARAJ“.

**KRITERIJI ZA OCJENU**

Članak 10.

|  |  |
| --- | --- |
| **KRITERIJI ZA OCJENU** | BROJ BODOVA |
| 1. | Broj zaposlenih | a)    7 i višeb)    od 3 do 6c)     do 2 | 432 |
| 2. | Djelatnost | a)    proizvodne i prerađivačke djelatnostib IT i kreativne industrijec)     usluged)    trgovina |  10642 |
| 3. | Broj godina poslovanja | a)    do 3b)    od 4 do 6c)     7 i više | 432 |
| 4. | Udio vlastitih ili drugih izvora sredstava predmeta financiranja | a)    više od 61%b)    od 40% - 60%c)     od 20% do 40% | 753 |
| 5. | Stupanj inovativnosti i unapređenja poslovanja |        Prema procjeni članova povjerenstva | 1 |
| 6. | Utvrđena invalidnost vlasnice i/ili djeteta i/ili zaposlenika poslovnog subjekta | / | 6 |

**POSTUPAK ODOBRAVANJA POTPORE**

Članak 11.

Nakon zatvaranja Javnog poziva, Povjerenstvo iz članka 8. ovog Pravilnika razmatra pristigle prijave te izrađuje Zapisnik o otvaranju i pregledu prijava. U predmetnom zapisniku obvezno se navode analitički podaci s otvaranja pristigle dokumentacije te se potom na temelju bodova izrađuje rang lista prijava u skladu s utvrđenim uvjetima i kriterijima, a sve sukladno ovom Pravilniku, Programu poticanja razvoja obrta, malog i srednjeg poduzetništva Grada Dubrovnika („Službeni glasnik Grada Dubrovnika“ broj:\_\_) i objavljenom Javnom pozivu. Sredstva se odobravaju prema bodovnoj rang listi od najvećeg broja bodova na niže do konačne raspodjele ukupnog iznosa sredstava namijenjenih dodjeli predmetnih potpora.

Povjerenstvo u cilju sveobuhvatne procjene projekta, a nakon što utvrdi da podnositeljica zahtjeva ispunjava uvjete iz javnog poziva te da je priložila propisanu dokumentaciju, može izvršiti i terenski izvid (očevid). Svaki trošak za koji se provjerom utvrdi da nije prihvatljiv biti će isključen.

Na osnovu Zapisnika o otvaranju i pregledu prijava te rang listi Povjerenstvo predlaže gradonačelniku donošenje Odluke o odabiru i dodjeli sredstava potpora male vrijednosti ženama poduzetnicama na području Grada Dubrovnika (potpisanu od predsjednika i svih članova povjerenstva), a protiv koje podnositeljice prijave ne mogu podnijeti prigovor.

U slučaju jedanakog broja bodova i uz zadovoljenje svih uvjeta i kriterija prijave na Javni poziv, prednost će imati one prijave s ranijim datumom i vremenom zaprimanja i to sve do iskorištenja sredstava osiguranih u Proračunu Grada za predmetnu namjenu.

 **NAČIN ISPLATE SREDSTAVA**

Članak 12.

U svrhu dodjele potpora obveze prijaviteljica su da iz vlastitih sredstava izvrše financiranje sukladno provedenom Javnom pozivu. Po dostavi računa i dokaza o uplati (izvod iz bankovnog računa), Grad će s odabranom prijaviteljicom sklopiti Ugovor o dodjeli bespovratne potpore kojim će između ostalog utvrditi:

 1. iznos odobrenih sredstava potpore Grada,

 2. uvjete i način isplate sredstava potpore,

 3. ostala međusobna prava i obveze.

Nalog  za  plaćanje  nije  prihvatljiv  kao  dokaz  o  izvršenom  plaćanju.

Kompenzacije i cesije se ne prihvaćaju kao dokaz o izvršenom plaćanju.

Ugovor o leasingu se ne prihvaća kao dokaz o izvršenom plaćanju.

Grad će odobrena sredstva potpore korisnicima isplatiti jednokratno u roku od 30 dana od dana potpisivanja Ugovora po obje strane.

  **PRIJAVE KOJE SE NEĆE RAZMATRATI**

Članak 13.

Neće se razmatrati prijave:

―      podnositeljica koje su u stečaju ili postupku likvidacije;

―      s nepotpunim podacima i dokumentacijom;

―      koje su pristigle nakon roka propisanog u Javnom pozivu,

Poduzetnice koje iskoriste pravo na potporu sukladno ovom Pravilniku u tekućoj kalendarskoj godini, ne ostvaruju pravo na potporu u narednoj godini, odnosno dvije godine uzastopno, te se takve pristigle prijave neće razmatrati.

Prijaviteljice za potpore sufinanciranja tradicijskih obrta te za potpore ženama poduzetnicama Grada Dubrovnika ne mogu u jednoj proračunskoj godini istovremeno biti korisnici obje gradske potpore.

**OBVEZE KORISNICA**

Članak 14.

Obveze korisnica su da u svrhu kontrole namjenskog utroška potpora dostave Gradu pisano izvješće o utrošku sredstava i to u roku do 30 dana od dana potpisa Ugovora. Na pisani zahtjev prijaviteljice, a kada za to postoje opravdani razlozi, ovaj rok se može produljiti za maksimalno dodatnih 15 dana za dostavu traženih podataka.

Prijaviteljica je prilikom potpisa Ugovora dužna dostaviti bjanko zadužnicu ovjerenu od strane javnog bilježnika u iznosu koji je jednak ukupno odobrenom iznosu potpore, kao sredstvo osiguranja plaćanja u slučaju povrata potpore ako je ista prodala ili na drugi način otuđila opremu i/ili prekinula proizvodnju/aktivnost, odnosno u slučaju nastanka nekih drugih okolnosti koje su dovele do prekida izvršavanja predmetne poslovne aktivnosti mjere u roku od 2 (dvije) godine od dana dobivanja potpore Grada.

**KONTROLA KORISNICA I ISPLAĆENIH SREDSTAVA POTPORE**

Članak 15.

Za kontrolu i vođenje evidencije korisnica potpore, visini isplaćenih sredstava te kontroli na licu mjesta zadužuje se upravni odjel Grada nadležan za gospodarstvo koji putem ovlaštene osobe odjela ima pravo uvida u cjelokupnu predmetnu dokumentaciju.

Korisnice potpore dužne su opremu nabavljenu sredstvima potpore zadržati u funkciji i ne smiju je prodati ili na drugi način otuđiti slijedeće 2 (dvije) godine od dana dobivanja potpore, u protivnom su dužne vratiti dobivena sredstva u Proračun Grada Dubrovnika i to u roku od 30 do max 90 dana od dana nastanka utvrđene promjene vlasništva.

Ukoliko se naknadno utvrdi da je Prijaviteljica kojoj je dodijeljena potpora prikazala i priložila neistinitu dokumentaciju i podatke ili ako tijekom provođenja odustane od projekta ili se utvrdi nenamjensko korištenje potpore, pokrenut će se postupak povrata potpore u Proračun Grada uvećan za pripadajuću zakonsku zateznu kamatu, aktiviranjem instrumenta osiguranja plaćanjai/ili će se pokrenuti postupak prisilne naplate preko nadležnih tijela, a sve u skladu s odredbama Javnog poziva i Ugovora o dodjeli potpore te će ista biti isključen na 2 (dvije) godine iz svih gradskih subvencija u poduzetništvu i to od dana kad je bila utvrđena obveza povrata potpore u gradski proračun.

 **ZAVRŠNE ODREDBE**

Članak 16.

O svim dodijeljenim potporama male vrijednosti, Grad Dubrovnik obavještava Ministarstvo financija u skladu sa zakonom kojim se uređuju državne potpore.

Grad Dubrovnik je obvezan čuvati podatke o dodijeljenim potporama male vrijednosti deset godina od dana dodjele, sve sukladno posebnom propisu.

Ovaj Pravilnik stupa na snagu osmog dana od dana objave u „Službenom glasniku Grada Dubrovnika“

KLASA:

URBROJ:

Dubrovnik, srpanj 2025.Predsjednik Gradskog vijeća

 Marko Potrebica

 **PRIJAVNI OBRAZAC** Prilog 1.

za dodjelu potpora male vrijednosti ženama poduzetnicama

|  |
| --- |
| **I. OPĆI PODACI O PODNOSITELJICI PRIJAVE** |
| 1. | Naziv poslovnog subjekta podnositeljice |  |
| 2. | Oblik registracije (d.o.o. obrt, d.d., j.d.o.o., OPG, udruga, zadruga i dr.) |  |  | Godina osnivanja |  |
| 3. | Matični broj i OIB subjekta |  |  |  |  |  |  |  |  | **OIB** |  |  |  |  |  |  |  |  |  |  |  |
| 4. | Ime i prezime odgovorne osobe i adresa prebivališta |  |
| 5. | Udio vlasništva žene u poslovnom subjektu |  |
| 6. | Sjedište poslovnog subjekta prijaviteljice | Ulica i kućni broj |  |
|  |  | Poštanski broj | Poštanski ured |
|  |  |  |  |  |  |  |  |
| 7. | Djelatnost prema NKD 2025 (brojčana oznaka razreda i naziv) |  |
| 8. | Telefon  |  |  |  |
| 9. | e-mail |  |
| 10. | Poslovna banka  |  |
| 11. | IBAN  |  |   |   |   |   |   |   | **-** |   |   |   |   |   |   |   |   |   |   |
| 12. | Broj zaposlenih  | ukupno:  |  | invalidi:  |
|  |  |  |  | ostali: |
| 13. | Udio vlastitih ili drugih izvora sredstava predmeta financiranja za ovaj prijedlog (zaokružiti postotak) | 1. više od 61%
 |
|  |  | 1. od 40% - 60%
 |
|  |  | 1. od 20% do 40%
 |

|  |
| --- |
| **II. TRAŽENI IZNOS POTPORE EUR (bez PDV)** |
|  | **KATEGORIJA I. – inicijalni troškovi** |
| 14. | opremanje poslovnog prostora  |  |
| 15. | izradu poslovnog plana i konzultantske usluge |  |
| 16. | izrada web stranice |  |
| 17. | sufinanciranje troškova čuvanja djece poduzetnicama početnicama |  |
|  | **KATEGORIJA II. – inovacije uvedene u poslovne postupke** |
| 18. | ulaganje u projekte ženskog poduzetništva sa svrhom tehnološkog unaprjeđenja (kupnja novih strojeva ili opreme kojima će se unaprijediti poslovanje) |  |
| 19. | razvoj novog proizvoda ili usluge |  |
| 20. | predstavljanje inovacija i novih proizvoda |  |
| 21. | međunarodnu gospodarsku aktivnost (sajmovi, delegacije)  |  |
| 22. | nastupi na specijaliziranim sajmovima (navesti naziv sajma, mjesto održavanja i vrijeme): |  |
|  |
| 23. | marketing i novi softver |  |
| 24. | edukacija/stručno osposobljavanje nužno za nastavak/poboljšanje aktivnosti |  |
| 25. | uvođenje i stjecanje normi (navesti koja):  |  |
|  |
| 26. | pravo uporabe znaka Hrvatska kvaliteta, Izvorno hrvatsko i Hrvatski otočni proizvod (navesti koji) |  |
|  |
|  | **UKUPNO** |  |

|  |
| --- |
|  |
| **III. KRITERIJI ZA OCJENU (zaokružiti)** |
| 27. | Broj zaposlenih | 1. 7 i više
2. od 3 do 6
3. do 2
 | 432 |
| 28. | Djelatnost | 1. proizvodne i prerađivačke djelatnosti
2. IT i kreativne industrije
3. Usluge
4. trgovina
 | 10 642 |
| 29. | Broj godina poslovanja | 1. do 3
2. od 4 do 6
3. 7 i više
 | 432 |
| 30. | Udio vlastitih ili drugih izvora sredstava predmeta financiranja ovim pozivom |  a)više od 61%  b) od 40% - 60%1. od 20% do 40%
 | 753 |
| 31. | Stupanj inovativnosti i unapređenja poslovanja |  Prema procjeni članova povjerenstva | 1 |
| 32. | Utvrđeni stupanj invalidnosti vlasnice i/ili djeteta i/ili zaposlenika poslovnog subjekta |  / | 6 |

Prilog 2.



 GRAD DUBROVNIK

Ime i prezime podnositeljice prijave:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Izjava podnositeljice prijave**

Izjavljujem da su mi poznate odredbe Javnog poziva za dodjelu potpora male vrijednosti ženama poduzetnicama na području Grada Dubrovnika za \_\_\_\_\_\_\_ godinu, te ih prihvaćam i pod materijalnom i krivičnom odgovornošću izjavljujem da u tekućoj godini nisam primila sredstva potpore iz drugih javnih izvora i da kupljenu opremu kao i odvijanje proizvodnje/aktivnosti za koje ću dobiti sredstva potpore, neću prodati niti otuđiti ili prekinuti u roku od dvije godine od dana dobivanja potpore.

 POTPIS PODNOSITELJICE PRIJAVE

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_, dana\_\_\_\_\_\_\_\_godine.

Prilog 3.



 GRAD DUBROVNIK

|  |
| --- |
| **Zahtjev**  za isplatom bespovratnih sredstava potpore male vrijednosti  |

|  |
| --- |
| Ispunjava podnositeljica prijave |
| Ime i prezime podnositeljice prijave |  |
| OIB |  |
| Adresa  |  |
| Mjesto |  |
| Broj mobitela/telefonae-mail adresa |  |
| IBAN računa podnositelja prijave |  |
| Banka |  |
| Traženi iznos potpore  |  |

 POTPIS PODNOSITELJICE PRIJAVE

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_, dana\_\_\_\_\_\_\_\_godine.

 Prilog 4.



GRAD DUBROVNIK, Upravni odjel za europske fondove i gospodarstvo

**Izjava o davanju suglasnosti za prikupljanje i obradu podataka**

UREDBA (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (dalje u tekstu: Opća uredba o zaštiti podataka), sadrži niz pravila kojima se osigurava zaštita temeljnih prava i sloboda pojedinaca u vezi s obradom osobnih podataka. Zakonom o provedbi Opće uredbe o zaštiti podataka (NN 42/18, dalje u tekstu: Zakon) osigurava se provedba Opće uredbe o zaštiti podataka. Temeljem članka 13. i 14. Opće uredbe o zaštiti podataka Grad Dubrovnik, Upravni odjel za europske fondove i gospodarstvo, obavještava Vas o osobnim podacima koje kao voditelj obrade prikuplja i obrađuje u skladu s odredbama Opće uredbe o zaštiti podataka, zaštiti Vaše privatnosti, pravnim osnovama i svrhama obrade, primateljima obrade, rokovima čuvanja kao i o Vašim pravima koja kao ispitanik imate vezano za obradu Vaših osobnih podataka.

Grad Dubrovnik, Upravni odjel za europske fondove i gospodarstvo voditelj je obrade koji obrađuje osobne podatke podnositeljica zahtjeva za dodjelu potpora male vrijednsoti ženama poduzetnicama na području Grada Dubrovnika sukladno Programu poticanja razvoja obrta, malog i srednjeg poduzetništva Grada Dubrovnika („Službeni glasnik Grada Dubrovnika “, br.\_\_\_\_\_\_\_\_\_\_\_\_\_.).Traženi osobni podaci i priloženi dokumenti podnositelja zahtjeva nužni su radi utvrđivanja i ostvarivanja prava na dodjelu potpora ženama poduzetnicama.Grad Dubrovnik, Upravni odjel za europske fondove i gospodarstvo neće davati na korištenje osobne podatke koji su prikupljeni u naznačenu svrhu drugim primateljima, osim u slučajevima predviđenim zakonskim propisima. Sukladno Pravilniku o čuvanju, korištenju, odabiranju i izlučivanju arhivskog i registraturnog gradiva Grada Dubrovnika ("Službeni glasnik Grada Dubrovnika", broj: 02/13), podaci se čuvaju trajno.

Sukladno odredbama Opće uredbe o zaštiti podataka imate pravo pristupa osobnim podacima, pravo na ispravak, pravo brisanja („pravo na zaborav“), pravo na ograničenje obrade, pravo na prijenos podataka, pravo na prigovor, pravo podnošenja pritužbe Agenciji za zaštitu osobnih podataka i pravo na povlačenje privole. Svoja prava možete ostvariti podnošenjem zahtjeva Službeniku za zaštitu podataka, poštom, preporučenom pošiljkom s povratnicom na adresu: Grad Dubrovnik, Upravni odjel za poslove gradonačelnika, Službenik za zaštitu podataka, Dubrovnik, Pred Dvorom 1, osobno na adresu: Grad Dubrovnik, Upravni odjel za poslove gradonačelnika, Službenik za zaštitu podataka, Dubrovnik, Pred Dvorom 1 ili putem elektroničke pošte na e-mail: szop@dubrovnik.hr. Obrasci za ostvarivanje prava ispitanika dostupni su na linku: <https://www.dubrovnik.hr/pravo-na-pristup-informacijama/zastita-podataka>, a isti se mogu preuzeti i na pisarnici Grada Dubrovnika.

Vlastoručnim potpisom na obrascima kojima tražite ostvarivanje prava na dodjelu potpora male vrijednosti ženama poduzetnicama na području Grada Dubrovnika, potvrđujete i suglasni ste da Grad Dubrovnik, Upravni odjel za europske fondove i gospodarstvo može obrađivati Vaše osobne podatke navedene u obrascima. Ujedno, vlastoručnim potpisom potvrđujete da ste Vi podnositelj te da su informacije i izjave date na obrascima istinite i točne.

 POTPIS PODNOSITELJICE PRIJAVE

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_godine

 Prilog 5.

**Izjava**

**o korištenim potporama male vrijednosti**

Potpora se dodjeljuje sukladno uvjetima propisanim Uredbom Komisije (EU) broj 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list L 2023/2831 od 15.12.2023.), koje se dodjeljuju poduzetnicima koji pružaju usluge od općeg gospodarskog interesa.

U obzir se uzimaju sve potpore male vrijednosti (*de minimis* potpore) neovisno o instrumentu i razini davatelja takvih potpora.

Za potrebe ove Izjave prijavljuju se one potpore male vrijednosti koje su u Republici Hrvatskoj zaprimila sva poduzeća povezana s Podnositeljem prijave. **Kako bi se omogućilo potpuno i točno izvješćivanje o potporama male vrijednosti (*de minimis*), Podnositelj prijave i svako povezano poduzeće moraju popuniti jedan primjerak ove Izjave.**

U protekle tri godine Podnositeljica prijave i svako povezano poduzeće (odgovarajuću izjavu označiti križićem):

nije bila korisnik potpora male vrijednosti u tekućoj i prethodne dvije fiskalne godine

bila je korisnik potpora male vrijednosti, i to kako slijedi:

|  |  |
| --- | --- |
| Naziv : |  |
| OIB: |  |
| Adresa:  |  |
| U godini\_\_\_\_\_\_\_\_\_\_\_\_\_ |

|  |  |  |  |  |
| --- | --- | --- | --- | --- |
| Nazivi državnih tijela ili pravnih osoba koje su odobrile potpore malih vrijednosti: | Namjene ili projekti za koje su odobrene potpore: | Iznosi potpora ueurima: | Datumi dodjele potpora: | Dodijeljene potpore smo opravdali i namjenski iskoristili (DA/NE/U TIJEKU) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

 |
| U godini\_\_\_\_\_\_\_\_\_\_\_  |

|  |  |  |  |  |
| --- | --- | --- | --- | --- |
| Nazivi državnih tijela ili pravnih osoba koje su odobrile potpore malih vrijednosti: | Namjene ili projekti za koje su odobrene potpore: | Iznosi potpora ueurima: | Datumi dodjele potpora: | Dodijeljene potpore smo opravdali i namjenski iskoristili (DA/NE/U TIJEKU) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

 |
| U godini\_\_\_\_\_\_\_\_  |

|  |  |  |  |  |
| --- | --- | --- | --- | --- |
| Nazivi državnih tijela ili pravnih osoba koje su odobrile potpore malih vrijednosti: | Namjene ili projekti za koje su odobrene potpore: | Iznosi potpora ueurima: | Datumi dodjele potpora: | Dodijeljene potpore smo opravdali i namjenski iskoristili (DA/NE/U TIJEKU) |
| 1. |  |  |  |  |
| 2. |  |  |  |  |
| 3. |  |  |  |  |

 |
| Iznos ukupno primljenih potpora u EUR |  |

Ovom Izjavom pod materijalnom i kaznenom odgovornošću izjvaljujem da su svi podaci navedeni u ovoj Izjavi istiniti, točni i potpuni kao i da sam upoznata s važećim propisom koji regulira područje potpora male vrijednosti temeljem Uredbe Komisije (EU) broj 2023/2831 od 13. prosinca 2023. godine o primjeni članka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831). Slijedom navedenog neopozivo izjavljujem da ću u slučaju da tijelo nadležno u prvom stupnju za povrat potpora danih ili korištenih protivno propisima utvrdi da koristim potpore koje su protivne propisu te naloži njihov povrat, vratiti Gradu Dubrovniku ukupan iznos potpore koji je oglašen nedopuštenim, zajedno sa zakonskim zateznim kamatama i to od datuma korištenja iznosa oglašenog nedopuštenim pa do datuma njegova povrata Gradu Dubrovniku.

|  |  |  |
| --- | --- | --- |
|  **Mjesto i datum** |  | **Ime i prezime te potpis** **vlasnice/osobe ovlaštene za** **zastupanje** |
|  |  |  |
|  |  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

Prilog 6.

 Izjava o nepostojanju dvostrukog

 financiranja

**IZJAVA**

* **o nepostojanju dvostrukog financiranja za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **(napisati za koji projekt/mjeru)**

**Prijaviteljica:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(naziv poslovnog subjekta, OIB)*

***Zaokružiti*** *odgovarajuće stanje:*

1. **nije dobila** financijska sredstva za sufinanciranje **prijavljenog projekta** iz javnih izvora od tijela državne uprave, Vladinih ureda i tijela, javnih institucija, jedinica lokalne i područne (regionalne) samouprave, fondova EU-a ili inozemnih fondova te drugih donatora do datuma slanja prijave za sufinanciranje.
2. **natjecala se** za financijska sredstva za sufinanciranje **prijavljenog projekta**, ali **postupak** odobravanja sredstava za sufinanciranje projekta još je **u tijeku**.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(naziv tijela i naziv natječaja gdje je prijavljen projekt te zatraženi iznos sufinanciranja)*

1. **ostvarila financijska sredstva za sufinanciranje** **prijavljenog projekta** te su joj sredstva odobrena u djelomičnom iznosu (prema ugovorima o sufinanciranju koji su već zaključeni).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(naziv tijela i naziv natječaja/ugovora u okviru kojeg su odobrena sredstva)*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(dobiveni iznos sufinanciranja)*

Pod kaznenom i materijalnom odgovornošću izjavljujemo da su svi podaci navedeni u Izjavi istiniti, točni i potpuni.

|  |  |  |  |
| --- | --- | --- | --- |
| Mjesto i datum: |  |  M.P.  |  |
|  |  |  | Ime i prezime te potpis osobe ovlaštene za zastupanje prijavitelja |